****

**K O N C E P C I A R O Z V O J A Š K O L Y 2014 - 2020**



**Mgr. Ľubica Revajová**

**riaditeľka školy**

**Ú V O D**

Svet, v ktorom žijeme a do ktorého dospejú dnešní žiaci, sa veľmi rýchlo mení. Pre tento nový globalizujúci sa svet musia vyrásť „ noví“ ľudia, ktorí budú vybavení schopnosťami flexibilne reagovať na množstvo stále sa meniacich poznatkov a získané poznatky uplatniť v praktickom živote.

S týmto cieľom sme pristupovali k tvorbe nášho školského programu. Želáme si, aby sa naši žiaci stali v priebehu vzdelávania otvorenými osobnosťami s vlastným úsudkom, zodpovedajúci ich vedomostiam, schopnými porovnávať a vyjadrovať svoj názor, s presvedčením o vlastných hodnotách a **potrebou učiť sa tak, aby mohli konkurovať svojim vrstovníkom v európskom priestore.**

**Našou snahou je tiež vytvoriť priateľské prostredie založené na spolupráci a vzájomnej úcte detí, rodičov a učiteľov. Veríme, že sa nám to spoločne podarí.**

1. **ZAMERANIE KONCEPCIE ROZVOJA ŠKOLY**

Koncepcia rozvoja školy nadväzuje na základné dokumenty Ministerstva školstva SR, predovšetkým na Štátny vzdelávací program. Je postavená na nasledovných **hlavných strategických cieľoch a realizačnom pláne:**

**Uplatňovanie** vlastného školského vzdelávacieho programu v súvislosti s profiláciou školy vo všetkých ročníkoch, priebežné hodnotenie a inovácia stratégie plánov pre realizáciu ŠVP.

**Posilnenie** role a motivácie učiteľov, zvyšovanie podielu pracovníkov na riadení a zlepšovaní práce školy a na vlastnom hodnotení školy.

**Neustále** skvalitňovanie spolupráce s rodičmi a verejnosťou, propagácia práce školy.

**Skvalitňovanie** v oblasti riadenia školy z hľadiska aspektov organizačných, personálnych, ekonomických a materiálno-technických.

1. **ANALÝZA SÚČASNÉHO STAVU**

Silnou stránkou školy je umiestnenie školy v strede mesta a jej dlhodobá tradícia v prioritnom postavení škôl mesta. Svoje postavenie si udržuje výbornými výchovno-vyučovacími výsledkami a úspešným rozmiestnením dorastu, ako aj ich ďalšom úspešnom štúdiu na stredných a vysokých školách.

Tento trend si škola udržuje budovaním odborných, moderných učební,  profesionálnym prístupom v procese výchovy a vzdelávania, vytváraním príjemnej klímy na pracovisku a spoluprácou so všetkými, ktorí sa na jej tvorbe podieľajú.

Slabou stránkou školy je potreba rekonštrukčných prác na skvalitnenie prostredia.

1. **KONCEPCIA ROZVOJA ŠKOLY NA ROKY 2014 -2020**

**3.1. ŠKOLSKÝ VZDELÁVACÍ PROGRAM - Z LIPTOVA DO SVETA**

***„Koľko plodov vydá i to najmenšie políčko, keď vieme ako ho obrábať!“***

***J. W. Goethe***

**Školský vzdelávací program sa profiluje v nasledovných oblastiach:**

***I. Rozšírené vyučovanie matematiky a prírodovedných predmetov***

Cieľ:

* Vypestovať vzťah k exaktným vedám.
* Rozvíjať schopnosť objavovať , analyzovať, využívať v praxi.

Prostriedky na dosiahnutie cieľa:

* **NUCEM –národný projekt – e - testovanie –** overovanie získaných vedomostí a zručností elektronickým testovaním.
* Príprava na budúce povolanie – Výchovný poradca **– projekty: Kariérová výchova žiakov, Marketingové vzdelávanie – Junior**, spolupráca so strednými školami.
* Vybudovanie fyzikálneho laboratória.

***II. Environmentálna výchova***

Cieľ:

* Vypestovať v žiakoch environmentálne myslenie a konanie.

Prostriedky na dosiahnutie cieľa:

* Vybudovaním EKO - učebne, zapájaním sa do environmentálnych projektov   
  a postupným dobudovaním exteriéru chceme vytvoriť ekologické prostredie.
* Zrealizovať **náučný chodník** v spolupráci so SMOPaJ.

***III. Informačno-komunikačné technológie***

Cieľ:

* Viesť žiakov k nadobudnutiu zručností a schopností.
* Vedieť využívať komunikáciu a získavať informácie pomocou elektronických médií.
* Formovanie profesionálnej orientácie žiakov.

Prostriedky na dosiahnutie cieľa:

* **Projekt – BEZPEČNÁ ŠKOLA –** zabezpečená sieťová infraštruktúra.
* **Národný projekt UIPŠ – „ Moderné vzdelávanie – digitálne vzdelávanie pre všeobecno-vzdelávacie predmety“** (obsahová prestavba vzdelávania s využitím inovatívnych foriem a metód výučby) – ***vybudovanie multifunkčnej učebne na II. stupni.***
* **Moderné vyučovanie –** využívanie interaktívnej tabule.

***IV. Regionálna výchova a tradičná ľudová kultúra***

Cieľ:

* Cez poznanie krajiny, histórie a kultúry vlastnej obce, kraja a štátu pestovať v žiakoch nielen lokálpatriotizmus, ale najmä pevné národné vedomie a vlastenectvo.
* Formovať kladný vzťah k obci, kraja, ktoré sú zhmotnené v prírode, v literatúre, umeleckých dielach a prejavoch tradičnej kultúry.
* Rozvíjať remeselné zručnosti žiakov v záujmových útvaroch.

Prostriedky na dosiahnutie cieľa:

* **Projekt – poloodborné učebne zamerané na región – Vlastiveda a Prírodoveda   
  pre I. stupeň.**
* Spolupráca s miestnymi kultúrno-spoločenskými inštitúciami.
* Zapájanie sa do projektov vyhlásených organizáciami propagujúcimi regionálnu výchovu- **Komunitná nadácia Liptov – Remeslá ožívajú.**

***V. Zdravý životný štýl***

Cieľ:

* Viesť žiakov k zdravému sebavedomiu.
* Formovať zdravý životný štýl, aby sa stal celoživotným cieľom každého žiaka.

Prostriedky na dosiahnutie cieľa:

* **Projekty – Zober loptu, nie drogy, Tenis do škôl, Národné projekty v spolupráci s RÚVZ v Liptovskom Mikuláši.**
* **Šport-** vybudovanie posilňovne, rozšírenie ŠkVP o **zdokonaľovacie kurzy v plávaní**   
  – 6. ročník ( základný v 3. ročníku) **a v lyžovaní** – 7. ročník ( základný v 4. ročníku).

***VI. Komunikačné schopnosti v materinskom a cudzom jazyku***

Cieľ:

* Viesť žiakov k úcte k rodnému jazyku – písomnou aj ústnou formou.
* Formovať kladný vzťah k potrebe ovládať cudzí jazyk.

Prostriedky na dosiahnutie cieľa:

* **Moderné vyučovanie** – jazykové laboratóriá ( na obidvoch stupňoch).
* **Metóda výučby CLIL** – I. stupeň
* **Projekt – Comenius -** zrealizovaný v rokoch 2009-2011 – nadviazané priateľstvá (Dánsko, Švédsko), ktoré pokračujú.
* **Vzdelávacie zahraničné pobyty –** od šk. r. 2014/2015.

***V*II*. Vzťah k umeniu – dramatická výchova***

Cieľ:

* Vypestovať cit pre krásno.
* Rešpektovať kultúru iných národov.
* Získať základy kultúrnej gramotnosti.

Prostriedky na dosiahnutie cieľa:

* Školská knižnica , Čitateľský krúžok, Miestna knižnica, Galéria P.M.Bohúňa, múzeá
* Verejné vystupovanie.

ŠVP je otvorený – prístupný inovácii s cieľom **„UČME MODERNE A ZAUJÍMAVO.“**

**3.2.PERSONÁLNE PODMIENKY**

Na škole sú splnené personálne podmienky v zmysle 100 % kvalifikovanosti pedagogických zamestnancov. Odbornosť vyučovania je na veľmi dobrej úrovni a je potrebné neustále ju skvalitňovať.

Prostriedky na dosiahnutie cieľa:

* Neustále podporovať odborný rast pedagogických zamestnancov.
* Zabezpečovať účasť na vzdelávaní vedúcich a riadiacich zamestnancov v súlade s novými zákonmi, nariadeniami, vyhláškami.
* Pozitívna klíma zabezpečená kultúrou školy, kvalitou manažmentu a systémom medziľudských vzťahov.
* Stabilizácia zamestnancov, tímová práca.

**3.3 MATERIÁLNE PODMIENKY**

Silnou stránkou školy, od ktorej sa odvíja moderné vzdelávanie je vybavenosť IKT, slabou stránkou školy je potreba rekonštrukcií.

Ciele:

**A/ *MODERNIZÁCIA VÝCHOVNO-VZDELÁVACIEHO PROCESU***

* Neustále skvalitňovať vybavenie učební modernými technológiami.
* Budovanie odborných a polo odborných učební.

**B/ *SKVALITNIŤ MATERIÁLNE PODMIENKY REKONŠTRUKCIAMI A OPRAVAMI / k bodu 3/*\*\*\***

* **Rekonštrukcia** okien, zateplenie, náter vonkajšej fasády, elektroinštalácia.
* **Bezpečná škola**  - úprava areálu školy / dvor- trávnatá plocha, prechodová časť medzi budovami/, parková časť.
* **Hľadať záujemcov o dlhodobý prenájom** multifunkčného ihriska a tak zabezpečiť ochranu majetku školy.

**3.3.1. ZDROJE**


* Finančné prostriedky získať primeranými úsporami a hospodárením rozpočtu školy.
* Spolupráca s Rodičovským združením / 2% dane/ a s podnikateľskými subjektmi.
* Štrukturálne fondy.
* Nájmy a prenájmy priestorov školy.

**Od realizácie skvalitnenia materiálnych podmienok školy sa očakáva úspora energií,  zvýšená kvalita vzdelávania a tým aj jej zvýšená konkurenčná schopnosť.**

**ZÁVER**

Ciele obsiahnuté v koncepcii rozvoja školy sú nemalé. Som presvedčená, že sú reálne. Výsledkom našich snažení bude:

* Škola ako kultúrne, športové a spoločenské centrum obecnej komunity.
* Autonómna škola s vlastnou tvárou.
* Príjemné prostredie.
* Dobré medziľudské vzťahy.
* **Žiaci –** schopní autoevalvácie, flexibilní.
* **Učitelia –** profesionáli.
* **Kultúra školy akceptovaná všetkými užívateľmi školských služieb.**



Obr. vlajka školy

Príloha č.1

**VÝSLEDKY TESTOVANIA –T-9**

|  |  |  |  |  |
| --- | --- | --- | --- | --- |
| **ŠK. ROK** | **SJL** | | **MAT** | |
|  | **ZŠ** | **SR** | **ZŠ** | **SR** |
| **2009/10** | **70,1** | **67,6** | **59,7** | **60,1** |
| **2010/11** | **54,6** | **58,2** | **52,0** | **52,9** |
| **2011/12** | **54,5** | **54,5** | **58,8** | **57,5** |
| **2012/13** | **67,7** | **67,5** | **64,7** | **60,1** |
| **2013/14** | **75,9** | **62,0** | **67,0** | **54,7** |
| **2014/15** | **70,60** | **62,58** | **67,29** | **52,68** |

**Výsledky hodnotenia v okrese LM  
 Š K O L A R O K A**

|  |  |  |
| --- | --- | --- |
| **Školský rok** | **Predmetové olympiády** | **Šport** |
| **2009/2010** | 1. **miesto** | **3. miesto** |
| **2010/2011** | 1. **miesto** | **2.miesto** |
| **2011/2012** | **2. miesto** | **2. miesto** |
| **2012/2013** | **2. miesto** | **3. miesto** |
| **2013/2014** | **1. miesto** | **3. miesto** |
| **2014/2015** | **2.miesto** | **3. miesto** |

**PROJEKTY 05/06**

* **Otvorená škola – šport – futbalové ihrisko**
* **Digitálni Štúrovci – preškoľovanie mamičiek na MD**
* **Remeslá ožívajú – hrnčiarsky kruh**
* **Ľudia a stromy**
* **Školské knižnice**
* **Enviroprojekt**
* **Zdravie v školách**
* **Jazykové laboratóriá**
* **Tvorivé dielne**

**PROJEKTY 06/07**

* **ENVIROPROJEKT**
* **BEZPEČNEJŠIE ŠKOLY PRE DETI**
* **POĎME SPOLU, PODPORÍME NAŠU ŠKOLU**
* **ABY SA NÁM** **NETÚLALI**

**PROJEKTY 07/08**

* **EUROFONDY – zriaďovateľ / na podnet RŠ – rekonštrukcia školy/**
* **VZDELÁVACIE: - Škola, ktorej to myslí - IKT /ESF/**
* **Zdravie v školách – FIT UČITEĽ**
* **Elektronizácia a revitalizácia školských knižníc**
* **Zavedenie eura – NÁSTENNÉ TABULE- uč.**
* **ZELENÁ ŠKOLA**
* **Rozvoj a propagácia olympionizmu**

**PROJEKTY 08/09**

* **ZELENÁ ŠKOLA**
* **Projekt kariérovej výchovy žiakov**
* **PREMENA TRADIČNEJ ŠKOLY NA MODERNÚ**

**PROJEKTY 10/11**

* **Zdravá škola**
* **Projekt kariérovej výchovy žiakov**
* **Zdravá výživa – RÚVZ**
* **Správna voľba - MsPo**
* **PREMENA TRADIČNEJ ŠKOLY NA MODERNÚ**

**PROJEKTY 2011- 2014**

* **COMENIUS**

|  |
| --- |
| **Be European Star - personality development of young Europeans** |
| **Základná škola, Ul. čs. brigády 4, Liptovský Mikuláš,**  **Grant: 21 000 EUR**  **September 2012 Švédsko**  **Február 2013 Dánsko**  **Apríl 2013 Švédsko** |

**PROJEKTY 2014- 2015**

* **e – Testovanie /NUCEM-EU/ národný projekt „ Zvyšovanie kvality vzdelávania na základných   
  a stredných školách s využitím elektronického testovania**
* **Strom života – životné prostredie**
* **Nové trendy vzdelávania učiteľov AJ na ZŠ**
* **Moderné vzdelávanie – digitálne vzdelávanie pre všeobecno-vzdelávacie predmety**

**NAJLEPŠIE ŠKOLY NA SLOVENSKU**

* **2013/14 ...........18. miesto v Žilinskom kraji**
* **2014/15 ...............5. miesto v Žilinskom kraji**

Príloha č. 2

**Prehľad vynaložených finančných prostriedkov z rozpočtu školy na rekonštrukčné práce  
 v eurách**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** | **2015** | **Σ** |
| **RP** | **2 222** | **9 949** | **3 363** | **7 753** | **1062** |  | **232** | **2033** | **1702** | **1730** | **475** | **60** | **30581** |
| **MP** | **992** | **5 106** | **1 128** |  | **412** | **446** | **41806** | **286** |  | **843** |  | **533** | **46226** |
| **ÚR** | **19149** | **29942** | **15952** | **12064** | **1558** |  | **5198** | **847** | **1498** | **13781** | **8926** | **320** | **109235** |

RP – rekonštrukčné práce: klampiarske- oprava ríní, oprava striech – sklady, výmena radiátorov, oprava podláh a schodíšť, stavebné práce, oprava vodovodu

MP – maliarske práce

ÚR – plastové dvere, okná, elektroinštalácia – nové rozvody, rekonštrukcia toaliet, vybudovanie cvičebne z bývalých skladov SSŠ

Poznámka: bežná údržba nie je zahrnutá

Prehľad uvádzam z dôvodu nutnosti vyššie uvedených rekonštrukčných prác. Sme najstaršia škola. Z vlastných prostriedkov sme vynaložili nemalé finančné prostriedky, aby sme vytvorili prijateľné prostredie.